title: Pamadat (satua cutet)
text: Kala totonan di désan tiangé lioe anaké soegih-soegih padâ demen memadat. Jan kéngkén keneh tiangé kalâ ento, dadi tiang masih bareng meladjahin memadat. Penjoemoenné tiang toesing pati demen, réh rasan madaté pait toer ngelengehin; nanging kesoeén-soeén tiang demen pesan, toer ketagihan, meawanan tiang dadi pemadat. Njaberan tiang adjak pemadat-pemadaté maranin oemah pemadaté, apang anaké ditoe nawang, boeatné tiang soebé dadi pemadat.